Diari Oficial de la Generalitat Valenciana


Sumari del DOGV 6900, del 12-11-2012 (2012/9846)

Notificació de la sentència dictada en el juí verbal número 867/2011.
---------------------------------------------------------------------

### Dades del document

Número de DOGV
:   6900

Data del DOGV
:   12-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9846


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el juí verbal número 867/2011. [2012/9846]  
Vicente Sorní Pérez, secretari judicial del Jutjat de Primera Instància número 20 de València, mitjançant este edicte faig saber:  
Que en este Jutjat se seguix el juí verbal amb el número 867/2011, a instàncies d'Empresa Mixta Valenciana de Aguas, SA, representat per la procuradora Desamparados Barber París, contra María del Rosario Pena Enríquez, en el qual s'ha ordenat el dia de hui notificar la sentència dictada en estes actuacions a la demandada que es troba en parador desconegut, María del Rosario Pena Enríquez. La sentència té l'encapçalament i dispositiva, literalment, com seguix:  
  
«Sentència número 108/2012  
Jutgessa que la dicta: M.ª Carmen Moreno Martínez.  
Lloc: València.  
València, 8 maig de 2012.  
M.ª Carmen Moreno Martínez, magistrada del Jutjat de Primera Instància número 20 de València, he vist estes actuacions de juí verbal número 867/2011, instades per l'entitat mercantil Empresa Mixta Valenciana de Aguas, SA, (Emivasa), representada per la procuradora Desamparados Barber París i defesa per l'advocat Ignacio López Arbide, contra M.ª del Rosario Pena Enríquez, declarada en rebel·lia, i atesos els següents:  
Dispositiva  
Estime parcialment la demanda formulada per la procuradora Desamparados Barber París, en nom i representació de la mercantil Empresa Mixta Valenciana de Aguas, SA, (Emivasa), contra M.ª del Rosario Pena Enríquez, sobre la resolució d'un contracte de subministrament d'aigua potable i de manteniment d'un comptador mesurador del consum i la reclamació d'una quantitat pel servici prestat en virtut del contracte esmentat, i declare resolt, per incompliment de l'obligació bàsica de pagament de les factures del consum, el contracte de subministrament i manteniment de comptador referit a l'immoble siti a València, a l'avinguda del Port, número 200, porta 2a; en conseqüència, autoritze l'entitat demandant Emivasa a entrar a l'interior de l'immoble esmentat on es troba el comptador, a l'efecte de fer efectiu el cessament o la intercepció del subministrament. I condemne M.ª del Rosario Pena Enríquez a sotmetre's a açò últim, i per tant a permetre l'accés a l'immoble per a l'adopció de les mesures pertinents per a procedir a la desconnexió del subministrament i a la retirada del comptador, i la condemne també a pagar l'import de 609,99 euros, més l'interés legal des de la data de la interpel·lació judicial (19 de maig de 2011). I sense que pertoque la condemna de futur sol·licitada per no donar-se els pressupostos que la Llei Processal exigix.  
Cada part litigant ha de pagar les costes causades a instàncies seues i les comunes a mitges.  
Contra esta sentència no es pot interposar cap recurs, pel fet d'haver-se dictat en un procés verbal per raó de la quantia i no superar esta els tres mil euros (art. 455.1 de la LEC en la redacció que en fa la Llei 37/2011, de 10 d'octubre, de Mesures d'Agilització Processal, i articles 250.2 i 252.2a de la LEC).  
Esta és la meua sentència, que pronuncie, mane i firme».  
I perquè valga d'edicte de notificació de la sentència a la demandada en parador desconegut, estenc este edicte, que es fixarà al tauler d'anuncis d'eixe Jutjat i es publicarà en el butlletí oficial de la comunitat autònoma.  
  
València, 11 d'octubre de 2012.- El secretari judicial: Vicente Sorní Pérez.